**מכתב סוף שנה – הגיל הרך – גלי פרוכתמן**

להורים שלום,

סוף השנה מתקרב במהירות ואנו מסכמים עוד שנת לימודים מוצלחת בחינוך לגיל הרך. בימים אלו הצוותים עובדים במרץ על ההכנות לשנה הבאה עלינו לטובה.

הגננות ומובילות הצוותים מקיימות שיחות אישיות לסיכום שנת הלימודים ושיחות אישיות לפתיחת השנה הקרבה.

בסוף יוני ערכנו מסיבות סיום מקסימות בגני הילדים לבוגרים וכעת הגיע תורם של בתי הילדים הצעירים. שלושת בתי הילדים הצעירים: בית אורן, קשת וסנונית ייפרדו בסוף חודש אוגוסט במסיבות סיום שנה.

בתאריכים 23-24/0/15 נקיים תכנית "מעברים" כבכל שנה. תכנית "מעברים" נועדה להקל על הילדים בהכרות עם הסביבה ומרחב הגן / בית ילדים אליו הוא מיועד בשנה הקרובה. הסיור הינו לשעה אחת בין השעות 10:00-11:00 בבוקר. הילדים מלווים על ידי הצוות המוכר להם, ילדים חדשים הנקלטים במערכת החינוך ילוו על ידי הוריהם. עוד נציין כי, ילדים העולים לכיתה א' יערכו סיור באותה השעה באזור בו ישתכן בית הילדים תלתן המיועד לעבור למבנה חדש.

אלו הימים האחרונים של קייטנות הגנים. אני מבקשת להודות למנהלות הקייטנה: לנה בלכר ואיריס רבין וכמובן לצוותים המקסימים שעבדו והשקיעו בקייטנה מלאה בעניין, חוויה ואהבה. תודה מקרב לב לצוותי הבתים הצעירים שעבדו ברצף לאורך כל השנה באהבה ובתחושת שליחות כל הכבוד ויישר כוח !

מאחלת לכולנו חופשה נעימה ושנה חדשה מרגשת ומלאת חוויות ושיתופי פעולה.

בברכה

גלי סיליס פרוכטמן

מנהלת חינוך הגיל הרך

שדה נחמיה